Viera a náboženstvo

Viera je jeden zo základných kameňov Cisárstva. Každý občan, šľachtic či poddaný, má ctiť bohov a tradície, za ktoré jeho predkovia bojovali stáročia pred ním.Oficiálne náboženstvo sa nazýva Učenie O Giesserovi.

Okrem oficiálneho Učenia o Giesserovi existujú v Cisárstve viaceré alternatívy čo sa vierouky týka. Niektoré z nich sú legálne, o iných sa radšej taktne mlčí. A samozrejme sú tu aj také, vďaka ktorým vám bude inkvizícia klopať na dvere.

Mimo hraníc Cisárstva sa môžeme stretnúť so širokou paletou náboženstiev - od monoteizmu cez polyteizmus až k rôznym primitívnym
formám šamanizmu.

### **Minoritné náboženstvá v Cisárstve**

K najvýznamnejším náboženstvám, ktoré majú zastúpenie v Cisárstve a nezhodujú sa s oficiálnym učením, patria:

- Uctievači Troch; vierouka založená na uctievaní
troch pradémonov, ktorí boli pri vzniku sveta v priamej opozícii Giesserovi.
Delí sa na viacero smerov a je všeobecne považovaná za nelegálnu.

- Synovia Giesserovi; sleduje pôvodné učenie, avšak v
mnohých kľúčových bodoch sa rozdeľuje. Stúpenci radi a často diskutujú s
oficiálnymi autoritami o správnom výklade Učenia o Giesserovi. Mnoho vetví má
umožnenú činnosť, hlavne na pôdach univerzít. Viacero smerov je však
ilegálnych, keďže popierajú aj samotnú existenciu Giessera.

- Ghaalizmus; učenie o bohovi Ghaalovi, ktorý sa v dávnych dobách zniesol
zo slnka, aby zviedol boj s Giesserom. Ghaal nesúhlasil s tým, aby ľudia boli
spútaní vierou, ľudia si podľa neho zaslúžia užívať si všetky slasti života bez
ohľadu na to, kto ich stvoril. Porazil/zabil (výklady sa rôznia) Giessera a
odišiel späť na slnko, aby umožnil ľuďom viesť slobodný život. Je synonymom
skazených túžob a rituálov plných sexu a zvráteností.

### **Cudzie náboženstvá na území Cisárstva**

Čo sa týka iných náboženstiev, vďaka vojne či obchodu
sa v Cisárstve šíria aj ďalšie náboženstvá, ktoré sa akceptujú do určitej
miery. Aj tu sa samozrejme nájdu také, ktoré nie sú legálne, no v záujme
zachovania mieru či dobrých obchodných vzťahov, sa vo všeobecnosti ich
vyznávači neperzekuujú. Treba však rozlišovať, či ide o občana Cisárstva alebo
cudzinca, platí tu dvojitý meter: náboženské praktiky, ktoré by sa pri
cudzincoch prešli mlčaním, či pohoršenými pohľadmi, by si u občana vykoledovali
veľmi pravdepodobne súdny proces.

Cudzinci však stále musia nahlasovať každý obrad,
ktorý by chceli vykonávať a jeho legálnosť je ešte pred vykonaním obradu
konzultovaná s vyslancom danej krajiny. Taktiež sú vystavované oficiálne
povolenia, bez ktorých hrozí vyšetrovanie inkvizíciou.
Cudzie náboženstvá však ostávajú izolované v mestách, najmä prístavných, kde
väčšinou neopustia územie danej štvrte.
K niektorým z najčastejších náboženstiev patria:

Paritmus - uctievanie boha Parita, zhovievavého boha,
ktorý každému dožičil právo rozhodnutia o vlastnom osude. Najväčším hriechom je
neumožniť vykonávať toto právo. Ľudská bytosť po smrti putuje do veľkej siene s
dvoma dverami, kde si môže vybrať, či okúsi dary posmrtného života, alebo sa
vráti na zem, aby prežil nový cyklus ako znovuzrodený.

Vesteliánske náboženstvo -

Vyvolení posledného dňa - náboženstvo založené na
očakávaní posledného Veľkého boja, ktorý spôsobí koniec sveta. Vyznávači veria
v osud, všetko je vopred dané a len tí menej šťastní sa dožijú času Veľkého
boja. Prirodzená smrť je oslavovaná, avšak samovražda je prejavom slabosti a
neschopnosti prijať svoj osud.

Skagizmus - polyteistické učenie vychádzajúce z veľkej
knihy Skaga. Hlása stvorenie sveta dvoma silami, dobrom a zlom, medzi ktorými
sa spontánne vyvinul chaos, tretia sila. Celý život človeka je ovládaný troma
silami, ktoré striedavo preberajú kontrolu nad jeho mysľou. Postupom času boli
tieto tri sily zosobnené v podobe troch božstiev a bezpočtom menších bohov,
ktorí, výmenou za ich uctievanie, prepožičiavajú ľuďom magické schopnosti či
úspechy v živote.
Kategória:Viera
Kategória:Náboženstvo
Kategória:Giesser